# Plan dela članske reprezentance v OT 2017

V sezoni 2017 predvsem zaradi generacije U23 nekoliko združujemo delo obeh reprezentanc. Trening kampe smo razdelili na TK elite (člani in boljši mladinci), TK mladi (U14), TK mednarodni (za vse), TK splošni (klasični kampi, kot jih poznamo iz prejšnjih let).

## Plan članske reprezentance

**Tekmovalni cilji**

* AA - Slovenija, 16. - 18. 6., Ljubljana (SLO)
* WOC - Estonia, 1. - 7. 7., Tartu (EST)
* SEEOC, 23. - 27. 8., Durmitor (MNE)
* NC sprint/long, 16. - 17. 9., Štajerska (AUT)
* WCup Round 4, 29. 9. - 1. 10., ? (SUI)

**Trening kampi**

* TK Portugalska - februar, marec 2017 (Klemen Kenda)
* TK EOC Švica - poletje, jesen 2018 (?)
* vsi trening kampi TK elite (glej mladinska rep.)

**Testiranja 3000m**

* 1 - ŽAK (12. 11.) ob 10h
* 2 - ŽAK (14. 1.) ob 16h
* 3 - ŽAK (18. 3.) ob 10h
* 4 - ŽAK (13. 5.) ob 10h
* 5 - ŽAK (3. 6.) ob 10h

[**Seznam reprezentantov**](https://docs.google.com/spreadsheets/d/1sn6_RIJAot29EG3I1IKZi4gUzXldvUVYcKbbbXqBvFM/edit#gid=996772028)

Resnih kandidatov v članski reprezentanci praktično ni. Ambicije za WOC imata samo Andraž Hribar in Mojca Flerin. Udeležba pri Mojci ja vprašljiva, Andraž pa zaenkrat še ni pokazal resnega dela pri orientacijskem treningu. Ostali člani imajo žal prenizke ambicije, predvsem za ekipo U23 (Peter Tušar, Žan Luka Šumečki, Blaž Petrovič, Nuša Jeram, Jan Dovč) je velika škoda, da so se tako umaknili.

Neke vrste »B« reprezentanco tako tvorijo:

* Andraž Hribar, OK Brežice
* Mojca Flerin, Kamniški OK
* Jaka Piltaver, OK Brežice
* Žan Luka Šumečki, OK Tivoli
* Nejc Zorman, OK Komenda
* Ajda Flašker, OK Komenda
* Jona Mirnik, OK Komenda
* Nuša Jeram, OK Azimut
* Jan Dovč, OK Tivoli
* Vid Bogovič, OK Brežice
* Urša Tomažin, OK Azimut
* Andrej Borštnik, OK Tivoli
* Simon Stanonik, OK Azimut

Peter Tušar, Gregor Hvala, Monika Ravnikar, Brina Foški, Blaž Petrovič in Lara Gantar sicer niso pokazali niti najosnovnejšega interesa za delo v reprezentanci (izvedba testiranja na 3000m, prijava). Interes nekaterih kandidatov (Jaka Piltaver, Urša Tomažin, Vid Bogovič, Ajda Flašker, Jona Mirnik) je izjemno »medel«. Nekateri tekmovalci imajo težave s poškodbami in je njihova udeležba vprašljiva (Nejc Zorman, Eneja Osterman).

Ob takšni sliki se postavlja resno vprašanje, kako naprej. Najbolj zaskrbljujoče od vsega je, da mladi po zapustitvi mladinske reprezentance in pričetku študija nimajo več pravih tekmovalnih ambicij, čeprav so njihove predispozicije pri tej starosti krepko boljše kot predispozicije njihovih predhodnikov (hkrati pa gradijo na trdem delu in samozavesti vseh prejšnjih generacij). Podobno razmišlja tudi Mark Bogataj.