**Poročilo in program SKI-O**

Sezona 2015/16

V sezoni 2015/16 smo morali koledar prilagajati slabim snežnim razmeram. Tako smo tekmo za DP izvedli na Pokljuki (23.1. 1016), ki je štela tudi za SOL. Poleg te tekme je za Ski-O SOL štela še ena tekma konec decembra 2015 (prav tako na Pokljuki). V Ski-O SOL je skupaj sodelovalo 41 tekmovalcev.

Sezona 2016/17

Za sezono 2016/17 nas kot pretekla leta pri organizaciji tekem najbolj ovira pomanjkanje snega. Tako smo tradicionalno prednovoletno tekmo morali odpovedati, saj je bil tudi na Pokljuki sneg le na progah za biatlon. V planu je še organizacija dveh tekem na Jezerskem (21. in 22.1.2017 oz. kasneje, če ne bo snega, ena tudi DP) in ene na Hotedršici. O tekmi obveščene tudi sosednje federacije. V vsakem primeru bomo poizkušali izvesti vsaj eno tekmo v tej sezoni, ki bi štela za DP.

Reprezentanca v sezoni 2015/16

V sezoni 2015/16 smo sestavili člansko in mladinsko reprezentanco. Glavni cilj članske reprezentance je bila udeležba na tekmah svetovnega pokala ter Evropskem prvenstvu, mladinske pa udeležba na mladinskem svetovnem prvenstvu. Vse te tekme so potekale na Vzhodnem Tirolskem v kraju Obertilliach med 28.2. in 5.3.2016, <http://skio2016.at/>. Kot del priprav smo se udeležili nekaj tekem v bližnji okolici in izvedli dva trening kampa, 26.-29.12.2015 ter 23.-24.1., glede na snežne razmere oba na Pokljuki. Zaradi pomanjkanja snega so bile odpovedane tudi predvidene tekme na Kopah.

Sestava reprezentance: V reprezentančnem programu je sodelovalo 5 članov, 2 članici in 1 mladinec. Interesa je bilo še nekaj med precej mlajšimi, vendar smo skupaj s kandidati ter mentorji mnenja, da njihova udeležba na tekmi svetovnega in evropskega prvenstva ne bi pozitivno vplivala na njihov razvoj. Cilji reprezentance na tekmah so bili: preveriti razliko v tekaškem in orientacijskem smislu do držav srednje Evrope, spremljati razvoj discipline in vzdrževanje stikov. Dosežki so bili v mejah pričakovanj. Člani reprezentance so dobili potrditev o svetovnem nivoju te discipline. Na prvi pogled so bile uvrstitve slabe, a po drugi strani precej podobne kot pri udeležbah reprezentanc v drugih panogah na prvenstvih. Največja razlika je v tem, da smo bili na prvenstvu dejansko edini udeleženci iz orientacijsko »manj razvitih« držav. Sestava reprezentanca je bila optimalna možna (demonstrator smučarskega teka, nekdanji vrhunski športniki tekači,...). Delu reprezentance je bil pomemben cilj tudi pridobivanje organizacijskih izkušenj in navezava stikov.

Reprezentanca v sezoni 2016/17

Predvidena je udeležba na svetovnem prvenstvu v Rusiji, Krasnoyarsk, 6.-11.3.2017 z 1-3 tekmovalcev. Dokončno se bo določilo do sredine januarja. Glavni cilj je udeležba, pridobivanje izkušenj ter tudi podpreti prizadevanja IOF po povečanju števila udeleženih držav.

Komisija za SKI-O

Iztok Rojc